ഒന്നരവര്ഷത്തിന് ശേഷം നാളെ സ്കൂള് ബെല്ലടിക്കും മാതാപിതാക്കളും വിദ്യാര്ത്ഥികളും ശ്രദ്ധിക്കേണ്ട കാര്യങ്ങള് തിരുവനന്തപുരം: ഒന്നരവര്ഷത്തെ ഇടവേളയ്ക്ക് ശേഷം പ്രവേശനോത്സവത്തോടെ നാളെ സ്കൂളുകള് തുറക്കുകയാണ്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കുരുന്നുകള് വീണ്ടും തിരികെയെത്തുന്ന സ്കൂളില് അവര് മുമ്ബ് കണ്ട് പരിചയിച്ച സാഹചര്യമല്ലെന്നതാണ് പ്രത്യേകത. നാളെ രാവിലെ 8.30ക്ക് തിരുവനന്തപുരം കോട്ടണ്ഹില് സ്കൂളിലാണ് സംസ്ഥാനതല ഉദ്ഘാടനം. കുട്ടികള് സ്കൂളിലെത്തുമ്ബോള് എല്ലാ സജ്ജീകരണങ്ങളും പൂര്ത്തിയായെന്നും ആശങ്ക വേണ്ടെന്നും വിദ്യാഭ്യാസമന്ത്രി അറിയിച്ചിട്ടുണ്ട്. 2400 തെര്മല് സ്കാനറുകള് സ്കൂളുകളിലേക്ക് വിതരണം ചെയ്തു. ആദ്യ രണ്ടാഴ്ച ഹാജര് രേഖപ്പെടുത്തില്ല. ആത്മവിശ്വാസം കൂട്ടുന്നതിനായുള്ള പഠനം മാത്രമാകും ആദ്യ ആഴ്ചകളില്. ഇനിയും വാക്സിനെടുക്കാത്ത 2282 അധ്യാപകരോട് തത്കാലത്തേക്ക് സ്കൂളിലേക്ക് വരരുത് എന്ന് നിര്ദ്ദേശം നല്കിയിട്ടുണ്ട്. രണ്ട് ഡോസ് വാക്സിനെടുക്കാത്ത രക്ഷിതാക്കളുടെ കുട്ടികളെ സ്കൂളിലേക്ക് അയക്കരുതെന്ന നിര്ദ്ദേശം നല്കിയിട്ടില്ലെന്ന് വിദ്യാഭ്യാസ മന്ത്രി വ്യക്തമാക്കി. 8, 9 ക്ലാസുകള് ഒഴികെ മുഴുവന് ക്ലാസുകളും ഒന്നിന് തന്നെ തുടങ്ങും. 15 മുതല് 8, 9 ക്ലാസികളും പ്ലസ് വണും കൂടി തുടങ്ങും. ആദ്യ രണ്ടാഴ്ച ഉച്ചവരെയാകും ക്ലാസുകള്. ഒരു ക്ലാസിനെ രണ്ടായി വിഭജിച്ച് കുട്ടികള് ഒരുമിച്ചെത്തുന്നത് ഒഴിവാക്കിയാകും ക്ലാസുകള് നടത്തുക. ബാച്ചുകള് സ്കൂളുകള്ക്ക് തിരിക്കാം. ഒരോ ബാച്ചിനും തുടര്ച്ചയായ മൂന്ന് ദിവസം ക്ലാസ്. അടുത്ത ബാച്ചിന് അടുത്ത മൂന്ന് ദിവസം ക്ലാസ്. ഓരോ ഗ്രൂപ്പിനെയും ബയോബബിളായി കണക്കാക്കിയാകും പഠനം. രാവിലെ 9 മുതല് 10 വരെയുള്ള സമയത്തിനിടയ്ക്ക് ക്ലാസുകള് തുടങ്ങണം. കുട്ടികളെ കൊണ്ട് വരുന്ന രക്ഷിതാക്കള് സ്കൂളില് പ്രവേശിക്കരുത്. ഉച്ചഭക്ഷണം കൊവിഡ് പ്രോട്ടോക്കാള് പാലിച്ചായിരിക്കണം. ഇതൊക്കെയാണ് പൊതു നിര്ദ്ദേശങ്ങള്. ആദ്യരണ്ടാഴ്ചക്ക് ശേഷം ക്ലാസിലെത്തേണ്ട കുട്ടികളുടെ എണ്ണം, ഷിഫ്റ്റ് എന്നിവയിലടക്കമുള്ള മാറ്റമുണ്ടാകും. എല്ലാ മുന്നൊരുക്കങ്ങളും സജ്ജമാണെന്ന് വിദ്യാഭ്യാസ വകുപ്പ് പറയുമ്ബോഴും സ്കൂളിലെത്തുന്ന വിദ്യാര്ത്ഥികളും അവരുടെ മാതാപിതാക്കളും അദ്ധ്യാപകരും ശ്രദ്ധിക്കേണ്ട കാര്യങ്ങള് എന്തെല്ലാമാണെന്ന് നോക്കാം. 1. ബയോബബിള് അടിസ്ഥാനത്തില് മാത്രം ക്ലാസുകള് നടത്തുക. 2. ഓരോ ബബിളിലുള്ളവര് അതത് ദിവസം മാത്രമേ സ്കൂളില് എത്തുക. 3. പനി, ചുമ, ശ്വാസതടസം, ജലദോഷം തുടങ്ങിയ രോഗലക്ഷണങ്ങള് ഉള്ളവരും കൊറോണ സമ്ബര്ക്ക പട്ടികയിലുള്ളവരും ഒരു കാരണവശാലും സ്കൂളില് പോകരുത്. 5. ഡബിള് മാസ്ക് അല്ലെങ്കില് എന് 95 മാസ്ക് ഉപയോഗിക്കുക. മാസ്ക് ധരിച്ച് മാത്രം വീട്ടില് നിന്നിറങ്ങുക. വായും മൂക്കും മൂടത്തക്കവിധം മാസ്ക് ധരിക്കുക. മാസ്ക് താഴ്ത്തി സംസാരിക്കാതിരിക്കുക. 6. കൈകള് വൃത്തിയാക്കാതെ മുഖത്ത് സ്പര്ശിക്കരുത്. ഭക്ഷണ ശേഷം പുതിയ മാസ്ക് ഉപയോഗിക്കുന്നതാണ് നല്ലത്. 7. അടച്ചിട്ട സ്ഥലങ്ങള് രോഗവ്യാപന തോത് കൂട്ടുമെന്നതിനാല് ക്ലാസ് മുറികളിലെ ജനാലകളും വാതിലുകളും തുറന്നിടേണ്ടതാണ്. 8. ഓരോ ക്ലാസുകള്ക്കും ഇടവേളകള് വ്യത്യസ്ത സമയത്താക്കുക. കൂട്ടം ചേരലുകള് ഒഴിവാക്കാം. പഠനോപകരണങ്ങള്, ഭക്ഷണം, കുടിവെള്ളം തുടങ്ങി ഒന്നും തന്നെ മറ്റുള്ളവരുമായി പങ്കുവയ്ക്കരുത്. 9. ഭക്ഷണം ഒന്നിച്ചിരുന്ന് കഴിക്കുന്നതിന് പകരം 2 മീറ്റര് അകലം പാലിച്ച് കഴിക്കണം. ഭക്ഷണ സമയത്ത് സംസാരിക്കാരുത്. 10. കൈകഴുകുന്ന സ്ഥലത്ത് കൂട്ടം കൂടരുത്. 11. ടോയ്ലറ്റുകളില് പോയതിന് ശേഷം കൈകളില് നിര്ബന്ധമായും സാനിറ്റൈസര് ഉപയോഗിക്കുക. 12. പ്രാക്ടിക്കല് ക്ലാസുകള് ചെറിയ ഗ്രൂപ്പുകളായി നടത്തേണ്ടതാണ്. 13. ഒന്നിലധികം പേര് ഉപയോഗിക്കാന് സാധ്യതയുള്ള പഠനോപകരണങ്ങള് ഓരോ കുട്ടിയുടെ ഉപയോഗത്തിന് ശേഷവും അണു വിമുക്തമാക്കുക. 14. രോഗലക്ഷണ പരിശോധനാ രജിസ്റ്റര് സ്കൂളുകളില് സൂക്ഷിക്കണം. 15. രോഗലക്ഷണങ്ങളുള്ള ജീവനക്കാരുടെയും കുട്ടികളുടെയും പേരുകള് രജിസ്റ്ററില് രേഖപ്പെടുത്തുകയും പതിവായി നിരീക്ഷിക്കുകയും വേണം. 16. ഓരോ സ്കൂളിലും ഡോക്ടറുടെ സേവനം ഉറപ്പാക്കണം. 17.വിദ്യാര്ത്ഥികള്ക്കോ ജീവനക്കാര്ക്കോ രോഗലക്ഷണങ്ങള് കണ്ടാല് സമീപത്തെ ആരോഗ്യ കേന്ദ്രത്തില് ബന്ധപ്പെടുക. 18. അടിയന്തിര സാഹചര്യത്തില് വൈദ്യസഹായത്തിന് ബന്ധപ്പെടേണ്ട ടെലിഫോണ് നമ്ബരുകള് ഓഫീസില് പ്രദര്ശിപ്പിക്കുക. 19.കുട്ടികളും ജീവനക്കാരും അല്ലാത്തവര് സ്ഥാപനം സന്ദര്ശിക്കുന്നത് പരമാവധി ഒഴിവാക്കുക. 20. വീട്ടിലെത്തിയ ഉടന് കുളിച്ച് വൃത്തിയായതിന് ശേഷം മാത്രം മറ്റുള്ളവരുമായി ഇടപഴകുക. 21. മാസ്കും വസ്ത്രങ്ങളും അലക്ഷ്യമായിടാതെ സോപ്പുപയോഗിച്ച് കഴുകി വൃത്തിയാക്കാന് ശ്രദ്ധിക്കുക.